A határozat elfogadásához minősített többség szükséges

Előterjesztés
9. napirendi ponthoz 
Mórágy Község Önkormányzata Képviselő-testületének 2018. szeptember 24. napján tartandó rendes ülésére
Az önkormányzati kitüntetések és díjak alapításáról és adományozásáról szóló

4/2016. (V. 2.) rendeletének módosításáról
Előterjesztő: Glöckner Henrik polgármester 

Az előterjesztést készítette:  Bakó Józsefné jegyző
Tisztelt Képviselő-testület!

Mórágy Község Önkormányzatának az önkormányzati kitüntetések és díjak alapításáról és adományozásáról szóló 4/2016. (V. 2.) rendeletének módosítása vált indokolttá. A rendelet 2. §. (3) bekezdése értelmében a díszpolgári cím kitüntetéshez aranylánc adományozható, ezt kellene módosítani úgy, hogy az aranylánc helyett meghatározott értékben személyre szabott ajándéktárggyal köszöntsük a díjazott személyt. Az új szabályozás szerint az ajándéktárgy értéke 150 000 Ft lenne. Emellett a 6.§. (2) bekezdését kellene kiegészíteni úgy, hogy a Mórágy Községért kitüntető címmel kitüntetett személyek részére 75 000 Ft értékű ajándéktárgy adományozható.
Kérem a Tisztelt Képviselő-testület szíveskedjenek az előterjesztést megvitatni és a rendeletet elfogadni. 

Mórágy, 2018. szeptember 17.







Glöckner Henrik sk.








      polgármester

Előzetes hatásvizsgálati lap 

Az előzetes hatásvizsgálat eredményéről szóló tájékoztatást a jogalkotásról szóló 2010. évi CXXX. törvény 17. § (1)-(2) bekezdései alapján az alábbiakban adom meg:

Rendelet-tervezet címe: Mórágy Község Önkormányzat Képviselő-testületének önkormányzati rendelete az önkormányzati kitüntetések és díjak alapításáról és adományozásáról szóló rendelet módosításáról
Rendelet-tervezet valamennyi jelentős hatása, különösen

Társadalmi, gazdasági hatás: a rendelet megalkotása számottevő társadalmi, gazdasági hatással nem jár.

Költségvetési hatás: költségvetési hatása van.
Környezeti, egészségügyi hatás: a rendelet megalkotása közvetlen környezeti és egészségügyi következményekkel nem jár.

Adminisztratív terheket befolyásoló hatás: a feladat adminisztratív többlet teherrel nem jár.

A jogszabály megalkotásának szükségessége, a jogalkotás elmaradásának várható következményei:

A rendelet módosítása a díjazottak érdekében szükséges.
Egyéb hatás: további hatás nem várható.

A rendelet alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

Kérem a képviselő-testületet az előterjesztés megvitatására, az alábbi rendelet tervezetek elfogadására. 

Mórágy, 2018. szeptember 17.
 

                    Bakó Józsefné  sk.




    jegyző

Mórágy Község Önkormányzatának

..../2018 (.........) önkormányzati renelete

Az önkormányzati kitüntetések és díjak alapításáról és adományozásáról szóló

4/2016. (V.2.) rendeletének módosításáról

tervezet
Mórágy Község Önkormányzatának Képviselő-testülete az Alaptörvény 32. cikk (2) bekezdésben meghatározott eredeti jogalkotói hatáskörében eljárva, valamint Magyarország Alaptörvénye 32. cikk (1) bekezdés i) pontjában kapott felhatalmazás alapján a következőket rendeli el.

1. §
A rendelet 2.§. (3) bekezdése helyébe a következő rendelkezés lép:
2.§. (3) A kitüntetéshez 150 000 Ft értékű ajándéktárgy adományozható.
2. §

A rendelet 6.§. (2) bekezdése helyébe a következő rendelkezés lép:
6.§. (2) A kitüntetett személyeknek 75 000 Ft értékben ajándéktárgy adományozható.

3. §
 A rendelet a kihirdetést követő napon lép hatályba, és az azt követő harmadik napon hatályát veszti. 

Bátaapáti , 2018. szeptember 


Darabos Józsefné

Bakó Józsefné


polgármester

       jegyző

Záradék: 

A rendelet kihirdetésének napja: 2018. szeptember
Bakó Józsefné

          Jegyző
MÓRÁGY KÖZSÉG ÖNKORMÁNYZAT KÉPVISELŐ-TESTÜLETÉNEK
4/2016. (V.2.) RENDELETE
AZ ÖNKORMÁNYZATI KITÜNTETÉSEK ÉS DÍJAK ALAPÍTÁSÁRÓL ÉS ADOMÁNYOZÁSÁRÓL 
(egységes szerkezetben)
Mórágy Község Önkormányzatának Képviselő-testülete az Alaptörvény 32. cikk (2) bekezdésben meghatározott eredeti jogalkotói hatáskörében eljárva, valamint Magyarország Alaptörvénye 32. cikk (1) bekezdés i) pontjában kapott felhatalmazás alapján az alábbiakat rendeli el:

I.
Mórágy Község Díszpolgára kitüntető cím

1. §
(1)
Mórágy Község Díszpolgára kitüntető cím a község önkormányzatának legnagyobb elismeréseként a kimagasló életmű, tevékenység és alkotások megkülönböztetett eseteiben azoknak a magyar, vagy külföldi személyeknek adományozható, akik

a)
település gazdasági, társadalmi, tudományos, vagy művészeti életében maradandót alkottak;

b)
egész életművűkkel, kiemelkedő munkásságukkal szolgálták az egyetemes haladást, kultúra vagy művészet ügyét, hozzájárulva ezzel közvetlenül vagy közvetve a község tekintélyéhez, jó hírnevének növeléséhez.

(2)
Évente legfeljebb csak egy Díszpolgár kitüntető cím adományozható.

2.§.
(1)
Mórágy község Díszpolgára címet az – elismert-, kimagasló érdem megjelölésével – a Község Önkormányzatának Képviselő-testülete minősített többségi döntéssel adományozza. 

(2)
A Díszpolgári cím adományozásáról díszes kivitelű Díszpolgár oklevelet és igazolványt kell kiállítani, melyet ünnepélyes keretek között kell az adományozottnak átadni.

(3)
A kitüntetéshez 150 000 Ft értékű ajándéktárgy adományozható. 

(4)
A díszpolgár cím adományozására javaslatot tehetnek:

a)
Képviselő-testület bizottsága

b)
képviselők

c)
legalább 50 mórágyi állandó lakos
3.§.
(1)
Mórágy község Díszpolgárait a település lakossága megkülönböztetett tiszteletben és megbecsülésben részesíti.

(2)
Mórágy község Díszpolgárát:

a)
megilleti Mórágy község Díszpolgára kitüntető cím viselésének joga,

b)
a képviselő-testület vagy a Közös Önkormányzati Hivatal által rendezett jelentősebb ünnepségekre meg kell hívni,

c)
külön döntés alapján a Mórágy községi Önkormányzatot képviselő delegáció tagjául lehet jelölni,

d)
a Díszpolgárcím adományozásáról a jegyző nyilvántartást vezet.
II.
Mórágy Községért kitüntető cím
4.§.
Mórágy Községért kitüntető cím adományozható azoknak a személyeknek, közösségeknek és szervezeteknek, akik (amelyek) a tudományok, a művészetek, a fejlesztés, a gyógyítás, az oktatás-nevelés, vagy a gazdasági élet terén kifejtett példaértékű, magas színvonalú munkájukkal hozzájárultak Mórágy fejlődéséhez, hírnevének növeléséhez.
5.§.
(1)
Mórágy Községért kitüntető címet a község önkormányzatának képviselő-testülete minősített többségi döntéssel adományozza.

(2)
Évente legfeljebb egy kitüntető cím adományozható.

(3)
A kitüntető cím adományozására javaslatot tehet:

a)
a képviselő-testület bizottsága

b)
képviselők

c)
legalább 30 mórágyi állandó lakos

6.§.
 (1)
A kitüntetett közösségeknek és szervezeteknek Bronzplakett adományozható. A plakett egyik oldalát plasztikusan kiképezve a község címerére, a másik oldalát Mórágyért felirat díszíti.

(2)
A kitüntetett személyeknek 75 000 Ft értékben ajándéktárgy adományozható.

(3)
Az adományozásáról oklevelet kell kiállítani, és nyilvántartást vezetni. Az adományozás indokát és okát a nyilvántartásba fel kell tüntetni.
III.
Vegyes rendelkezések
7. §

(1)
A kitüntetésekről szóló javaslatot a polgármester terjeszti a Képviselő-testület elé. Az adományozásnál csak a megadott határidőben és az írásban benyújtott javaslatokat lehet figyelembe venni.

(2)
A kitüntetések adományozásával kapcsolatos költségeket a Mórágy Község Önkormányzat költségvetésében kell biztosítani.
IV.
A kitüntető díjak visszavonása
8. §
(1)
A kitüntető díjat vissza lehet vonni, ha a kitüntetett arra érdemtelenné válik. Érdemtelen különösen az, akit a bíróság a közügyek vagy a foglalkozás gyakorlásától jogerősen eltiltott.

(2)
A kitüntető díj visszavonására Mórágy Község Önkormányzatának Polgármestere, Képviselője tehet javaslatot, mely esetben a visszavonás okát indokolni kell.

(3) Az e rendelet alapján adományozott kitüntető díj visszavonásáról a képviselő testület minősített többséggel dönt.
V.
Záró rendelkezések
9. §
Ez a rendelet a kihirdetést követő napon lép hatályba.

Mórágy , 2016. április 26.

        Glöckner Henrik





 Bakó Józsefné

             polgármester                                                                       jegyző

Záradék : 

A rendelet kihirdetve: 2016. május 2. 
                                                                                  Bakó Józsefné

                                                                                        Jegyző
Egységes szerkezetbe foglalva:

2018. szeptember









Bakó Józsefné









       jegyző
� A rendelet 2.§ (3) bekezdése a …./2018. (…..) rendelet 1. §-ával megállapított szöveg.


� A rendelet 6.§ (2) bekezdése a …./2018. (…..) rendelet 2. §-ával megállapított szöveg.

